ഇസ്രായേലില് വച്ച് ഒരു പെണ്കുട്ടി മരിച്ചപ്പോള് നിന്റെ നാക്കില് ആണിരോഗമായിരുന്നോ: വിമര്ശകര്ക്ക് മറുപടിയുമായി സിതാര തിരുവനന്തപുരം: അഫ്ഗാന് ജനതയ്ക്ക് പിന്തുണ പ്രഖ്യാപിച്ച ഗായിക സിതാര കൃഷ്ണകുമാര്, മുന്പ് തനിക്ക് സോഷ്യല് മീഡിയയില് ലഭിച്ച വിമര്ശന കമന്റുകള് പങ്കുവച്ച് രംഗത്ത്. പലസ്തീന് വിഷയത്തിലും, ലക്ഷദ്വീപ് വിഷയത്തിലും തനിക്ക് നേരിടേണ്ടി വന്നിരുന്ന മോശം കമന്റുകള്ക്കെതിരെ പ്രതികരിച്ചുകൊണ്ടാണ് സിതാര കൃഷ്ണകുമാര് തന്റെ ഫേസ്ബുക് പോസ്റ്റ് പങ്കുവച്ചത്. കഴിഞ്ഞ ദിവസം ഒരു മലയാളി പെണ്കുട്ടി ഇസ്രായേയില് വച്ച് മരണപ്പെട്ടു. നിന്റെ നാക്കില് അന്ന് ആണിരോഗമായിരുന്നോ. ബംഗാളില് ഒരു സമൂഹത്തെ മുഴുവന് കൊന്ന് തള്ളിയപ്പോള് നിന്റെ വായില് പഴമായിരുന്നോ. എന്നൊക്കെയുള്ള വിമര്ശന കമന്റുകളാണ് സിതാര പങ്കുവച്ചിരിക്കുന്നത്. ഫേസ്ബുക് പോസ്റ്റിന്റെ പൂര്ണ്ണരൂപം: ലക്ഷദ്വീപ് വിഷയത്തിലും, അഫ്ഘാന് വിഷയത്തിലും പോസ്റ്റുകള് ഇട്ടപ്പോള്, അതിനു താഴെ ഇതേ പേജില് വന്ന രണ്ടു കമെന്റുകള് ആണ്. ആഹാ ആ വാരിവിതരുന്ന വിഷത്തിനും, വെറുപ്പുലവാക്കുന്ന ഭാഷയ്ക്കും എന്തൊരു സാമ്യം. അക്കാര്യത്തില് എന്തൊരു ഒത്തൊരുമ. പേജുകളില് പോസ്റ്റിടുന്നത് എല്ലാം ശരിയാക്കികളയാം എന്ന വിചാരത്തിലൊന്നുമല്ല കൂട്ടുകാരെ. സത്യസന്ധമായി മനസ്സില് തോന്നുന്നത് കുറച്ചിടുന്നു എന്നു മാത്രം. അതില് രാജ്യവും, നിറവും, ജാതിയും,മതവും പക്ഷവും ഒന്നും നോക്കാറില്ല, മനസ്സിന്റെ തോന്നലുകളെ മാത്രമേ പിന്തുടരാറുള്ളൂ. നിങ്ങള്ക് ഇഷമുള്ളത് പറഞ്ഞാല് നിങ്ങളുടെ സ്വന്തം, ഇഷ്ടമില്ലാത്തതുപറഞ്ഞാല് ആ നിമിഷം ശത്രുത. ഇതെന്തുപാട്. കണ്ണും കാതും കൂടെ മനസ്സും തുറന്നുവച്ചാലെ തിരിച്ചറിവിന്റെ വെളിച്ചം ഉള്ളിലേക്ക് വരികയുള്ളൂ. പരസ്പരം സമാധാനത്തോടെ സംവദിക്കാന് എന്നാണിനി നമ്മള് പഠിക്കുക.